
Voi începe din primele rânduri cu două declaraţii care 
justifică atât titlul articolului cât și continuarea, declarații 
date de două personaje politice la interval de nouă ani: 


- „Armata? O pierdere de vreme! În armată începi să coși 
singur un nasture, să-ţi coși o cămașă. Sunt singurele 
lucruri pe care le-am învăţat în cazarmă” (Klaus lohannis, 
„Pas cu Pas”, 2014). 


- „Această candidatură este sprijinită de tot ceea ce a 
realizat Armata Română în acești 20 de ani, de eforturi pe 
care le-a făcut Armata Română și România” (Nicolae 
Ciucă, 12 martie 2024 după anunţul privind candidatura 
croitorului lohannis la șefia N.A.T.O. 


Nici nu știu care declaraţie este mai aberantă, mai absurdă 
sau mai nesimţită. Proverbul românesc cu prostul care nu 
e prost destul dacă nu e și fudul e depășit de evenimente, 
viața bate proverbul ar trebui să ne reinventăm pentru că 
așa cum spunea Einstein, „Doar două lucruri sunt infinite, 
prostia și universul, dar de univers nu sunt sigur”. Nu știu 
dacă realizează cineva enormitatea. După ce declari singur 
că ai fost atât de prost încât să nu înveţi din 6 sau 9 luni de 
armată decât să coși nasturi, nici măcar să omori muște 

soldat, porcarul de la GAZ, reușește să învețe măcar să 


tragă cu arma din dotare, ai pretenţia să devii șeful celei mai mari organizații militare de pe scoarța 
terestră. Eu nu știu, oare omul ăsta realizează absurdul pretențiilor sale? Să presupunem că dosarele 
candidaţilor, ajung undeva la niște oameni care trebuie să le evalueze competențele și aptitudinile. 


Ce vor nota în dreptul lui lohannis? 


- Limbi străine cunoscute: limba română-citit de pe prompter cu ajutor; 
- Exprimare - greoaie; 


- Analiză și sinteză - ioc! 
- Luarea deciziilor - nicio grabă; 
- Instruire militară - cusut și peticit; 


- Socializare lipsă; 


- Calităţi personale - nedescoperite; 


- Aptitudini - vizitator-excursionist pe mapamond pe banii contribuabilului român; A 
- Sporturi practicate: aruncatul paltonului, ciclism stradal, schi austriac, 


- Alte aptitudini - frizer (frizează absurdul) 


Acest specimen are impresia că dacă „serviciile” l-au făcut președinte și i-au dat 20% în două 
săptămâni iar românii au înghiţit fără să zică nimic, întreaga lume va face la fel acuma și îi va accepta 
candidatura pentru că el a fost președintele F.D.G.R., succesorul și continuatorul Deutsche 
Volksgruppe in Rumânien (Grupul Etnic German din România) care a desfășurat același gen de 
acțiuni și iniţiative pe timpul celui de-Al Doilea Război Mondial ca și el timp de nouă ani, adică nimic 
în folosul românilor (asta ca să fiu indulgent). Nu știu ce o fi în capul lui, dar după ce a semnat în 
numele României angajamente și documente care o împing către cel de-Al Treilea Război Mondial, 
probabil vrea să facă același lucru și cu celelalte țări membre N.A.T.O., crede că își va continua 
partidele de golf și vizitele fără scop și fără obiective ca și până acuma, fără a da socoteală nimănui. 
Oare chiar nu a auzit că „partenerul strategic”, cel care l-a plantat la Cotroceni, are altă preferință? 
Chiar nu pricepe că aici nu merge cum a mers la PN.L., că Stoltenberg nu e Crin să îi cedeze lui 
scaunul pentru un milion de euro? 


Dar hai să zicem că e chiar așa cum spune el, nu pricepe, nu se prinde nimic de el, nu știe decât să 
se dea pe schiuri, să joace golf și să se plimbe. Asta e, n-avem ce face, altul, mă-sa nu mai face! 


Dar ce ne facem cu cea de-a doua declaraţie, a pupilei sale, președintele Senatului, care cum și-a 
depus candidatura, cum a sărit să ne anunțe că „această candidatură e sprijinită de tot ce a realizat 


»a 


armata...” în 30 de ani de sacrificii, umilinţe, lovituri,batjocură și pauperizare. 


Oare emitentul acestei rușinoase și de neacceptat afirmaţii, nu știe că timp de nouă ani de dictatură 
domnul lohannis nu și-a găsit timp să se întâlnească un minut cu reprezentanții asociaţiilor militarilor? 
Nici un minut, cu nici un reprezentant. 


Oare domnul președinte al Senatului știe că în timpul celor nouă ani de dictatură pensiile militarilor au 
fost jefuite, sfârtecate, blocate, îngheţate, cu fiecare iniţiativă legislativă? 


Oare domnul general fost prim ministru știe că în cei nouă ani în care domnul lohannis a fost șeful 
C.S.A.T., efectivele armatei au trecut prin trei curbe de sacrificiu aducând profesiunea de militar în 
coada profesiilor din România, atât în ceea ce privește salarizarea cât și respectarea drepturilor și 
libertăţilor? 


Oare domnul fost ministru al Apărării ştie că unităţile militare au fost vandalizate, terenurile armatei au 
fost „retrocedate” șacalilor politici sub conducerea înţeleaptă a pretendentului la funcţia supremă în 
N.A.T.0.? 


Oare domnul fost șef al S.M.Ap. știe că nicicând armata nu a fost mai slabă, mai umilită, mai 
neechipată, mai neinstruită și mai lipsită de... apărare ca în cei nouă ani de domnie ai încă actualului 
președinte ? 


Cum poate să vină acuma domnul senator Ciucă, să susțină că toate aceste „realizări” susţin 
candidatura croitorașului la conducerea N.A.T.0.? Cum poți să mergi cu asemenea carte de vizită și 
să pretinzi că ești cel mai îndreptăţit pentru a fi numit la conducerea unei alianțe militare, când timp 
de nouă ani ţi-ai bătut joc de armată și de militari ? Pe „pretenţiosul” candidat îl pot înțelege, atâta îl 
duce capul, atâta face, coase nasturi, dar pe eroul de la Nasiriyah, general al armatei române, doctor 
în științe militare nu îl pot înţelege, nu îi pot accepta slugărnicia, pentru că asta nu e o declaraţie 
politică dată sub presiune sau din obligaţie, este cea mai absurdă și cea mai mare dovadă de 
slugărnicie. În condiţiile în care știe foarte bine ce a însemnat cu adevărat perioada lohannis pentru 
militarii români, că atât mai mult cu cât nu l-a obligat sau întrebat nimeni cum vede el această 
candidatură, a ieșit singur singurel să facă sluj, să arate stăpânului, de fapt vechilului, căci lohannis 
nu a fost stăpân doar s-a comportat ca un stăpân dar a fost doar un arendaș angajat al boierului, un 
simbriaș oarecare. 


Cum să afirmi tu că toți anii aceștia în care armata a fost călcată în picioare, ridiculizată, despuiată, 
violată, constituie un argument pentru candidatura călăului la conducerea N.A.T.0.? 


Oamenii ăștia trăiesc într-o bulă de săpun, și cred că lumea începe și se termină cu bula lor, nu există 
nimic în afara ei, toată lumea vede, gândește și simte prin ei, toată lumea respiră aerul pe care îl 
respiră ei, nimic altceva nu există. E timpul ca aceștia și toți ceilalţi ca ei, să afle că nu e așa. E timpul 
ca acest popor oropsit care s-a obișnuit cu jugul, acest popor sărac și prost, cum îl definea Brâncuși, 
sau idiot cum îl considera Ţuţea, să scuture jugul și să le arate acestor parveniţi că nici prostia, nici 
lașitatea, nici frica, nici lenea, nici somnul, nu sunt infinite. 


Cum să admită zecile de mii de militari activi sau pensionariu această supremă umilinţă, ca un 
președinte care i-a disprețuit și ignorat timp de 9 ani de zile să pretindă să ajungă șef al N.A.T.O. pe 
spinarea lor, a sacrificiilor și umilințeor suferite de ei, a zecilor de militari decedați sau răniţi în 
misiunile de luptă ale altora? Cum să se laude el, cu munca sudoarea și sângele lor? Asta este cea 
mai mare nesimţire și umilință, iar Armata României nu trebuie să o accepte. 


Propun conducătorilor asociaţiilor militarilor, cei care mai au un dram de verticalitate și onoare, să 
înainteze către conducerea Alianţei, o scrisoare deschisă prin care să informeze că asociaţiile 
militarilor nu doar că nu susţin candidatura lui lohannis, dar sunt împotriva acestei bătăi de joc la 
adresa militarilor de pretutindeni, pentru că un președinte care și-a bătut joc de armata ţării sale și nu 
a avut timp în nouă ani de zile să stea de vorbă cu reprezentanții ei nici măcar o secundă, nu poate 
conduce o organizaţie militară. 


Bibliografie web: 

- https://bihornews.ro/iohannis-armata-o-pierdere-de-vreme-in-armata-incepi-sa-cosi-singur-un-nasture-sa-ti-cosi-o-camasa-sunt-singurele-lucruri-pe- 
care-le-am-invatat-in-cazarma-asa-ca-hai-sa-fie-ciu/ (https://bihornews.ro/iohannis-armata-o-pierdere-de-vreme-in-armata-incepi-sa-cosi-singur-un- 
nasture-sa-ti-cosi-o-camasa-sunt-singurele-lucruri-pe-care-le-am-invatat-in-cazarma-asa-ca-hai-sa-fie-ciu/) 

- https://www.digi24.ro/stiri/actualitate/politica/ciuca-dupa-ce-iohannis-si-a-anuntat-candidatura-la-sefia-nato-e-sprijinita-de-tot-ce-a-realizat-armata- 
romana-in-acesti-20-de-ani-2721105 (https://Mwww.digi24.ro/stiri/actualitate/politica/ciuca-dupa-ce-iohannis-si-a-anuntat-candidatura-la-sefia-nato-e- 


sprijinita-de-tot-ce-a-realizat-armata-romana-in-acesti-20-de-ani-2721105) 


Aranjament grafic — I.M. 


Următor > (/art-emis/centenar-fabulos) 


O 2019 ART-EMIS 


